মঙলদৈ জীপচী গিল্ডৰ উদ্যোগত আলটাফ মজিদৰ সোঁৱৰণত দুদিনীয়াকৈ অনুষ্ঠিত চুটি বোলছবি মহোৎসৱৰ দেওবাৰে নিশা সফল সামৰণি পৰে।
প্ৰখ্যাত চলচ্চিত্ৰ পৰিচালিকা ডাঃ সান্তনা বৰদলৈয়ে উদ্বোধন কৰা এই চুটি বোলছবি মহোৎসৱত সত্যজিৎ ৰায়ৰ 'অনুকুল', নবজোৎ গুলাটীৰ 'জয় মাতা দি', নিৰজ জ্ঞানৰ 'জুইচ', ৰাকেশ চাংখেৰ 'এম জি ৰোড', দিব্যনাছ পণ্ডিতৰ 'লালন ফ্ৰম এলাহাবাদ', এচ ৰাজৰ 'বেলেঞ্চ' আৰু পাৰ্থমেচ কৃচাঙৰ 'ওৱান লাষ্ট কুৱেশ্যন' নামৰ চুটি ছবি কেইখন প্ৰদৰ্শন কৰা হয়।
উল্লেখযোগ্য যে, ১০ নৱেম্বৰত জিপচী গীল্ডৰ সম্পাদক জয়ন্ত ডেকাই আঁত ধৰা উদ্বোধনী অনুষ্ঠানত নাট্যকাৰ-পৰিচালক নয়ন প্ৰসাদ, আলটাফ মজিদৰ সহধৰ্মিনী জেবিন আহমেদ, বিশিষ্ট নাট্যকাৰ, পৰিচালক, অভিনেতা হেমন্ত দত্ত আদি উপস্থিত থাকে।
জিপচী গীল্ডৰ নিজা প্ৰেক্ষাগৃহত হোৱা এই মহোৎসৱত দৰ্শকৰ উপস্থিতি আছিল আশাব্যঞ্জক। ইফালে এই মহোৎসৱৰ লগত সংগতি ৰাখি অনুষ্ঠিত আলতাফ মজিদৰ প্ৰতিচ্ছবি অংকনৰ ৰাজ্যিক ভিত্তিক অনলাইন শাখাত মঙলদৈৰে অজিত বনিয়াই আৰু থিতাতে অংকন শাখাত ভকতপাৰাৰ ৰমজান আলীয়ে শ্ৰেষ্ঠত্ব অৰ্জন কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
